FINNOMENA Market Alert: ตลาดหุ้นเวียดนามฟื้น 3.7% แบงก์ชาติเวียดนามคุมสถานการณ์ ประชาชนกลับเข้าฝากเงินแล้ว - FINNOMENA
เช้าวันนี้ตลาดหุ้นเวียดนาม ดัชนี VN30 ปรับตัวบวก 3.7% สู่ระดับ 1037 จุด เกิด Technical Rebound หลังหลุด 1,000 จุด นำโดยหุ้นกลุ่มธนาคารใหญ่อย่าง VCB บวก 3.71% BID บวก 6.84% (Ceiling) และ CTG บวก 6.82% (Ceiling) โดยนับตั้งแต่วันที่ 6 ตุลาคมนักลงทุนต่างชาติกลับมาเข้าซื้อหุ้นเวียดนามอย่างต่อเนื่อง
12 ต.ค. 2565

เช้าวันนี้ตลาดหุ้นเวียดนาม ดัชนี VN30 ปรับตัวบวก 3.7% สู่ระดับ 1037 จุด เกิด Technical Rebound หลังหลุด 1,000 จุด นำโดยหุ้นกลุ่มธนาคารใหญ่อย่าง VCB บวก 3.71% BID บวก 6.84% (Ceiling) และ CTG บวก 6.82% (Ceiling) โดยนับตั้งแต่วันที่ 6 ตุลาคมนักลงทุนต่างชาติกลับมาเข้าซื้อหุ้นเวียดนามอย่างต่อเนื่อง
ด้านประเด็นเรื่องทุจริต เจ้าหน้าที่ตำรวจกำลังสืบสวนเรื่องการออกหุ้นกู้ที่ผิดกฏหมายของบริษัทอสังหาฯ Van Thinh Phat Group (VTP) ที่ออกผ่านธนาคาร Saigon Commercial Bank (SCB) เนื่องจาก VTP เป็นผู้ถือหุ้นใหญ่ในธนาคารแห่งนี้ ทำให้เกิดความตื่นตระหนกประชาชนแห่ถอนเงินเป็นจำนวนมากออกจากธนาคาร SCB โดยล่าสุดเจ้าหน้าที่ของธนาคารกลางเวียดนามได้แจ้งว่า สถานการณ์กลับมาเป็นปกติ เริ่มมีประชาชนกลับเข้ามาฝากเงิน
FINNOMENA Investment Team ยังคงมุมมองระยะยาวเช่นเดิมมองว่า เวียดนามยังมีภาพรวมและปัจจัยพื้นฐานที่ยังคงแข็งแกร่ง โดย GDP ไตรมาส 3 ที่ผ่านมาเติบโตได้ถึง 13.7% นับว่าโดดเด่นที่สุดในภูมิภาค โดยรวมเศรษฐกิจเวียดนามยังมีโอกาสเติบโตได้อีกมากในอนาคต การปรับประมาณการกำไรยังดีเมื่อเทียบกับหุ้นโลกโดยรวม และระดับ Valuation อยู่ในระดับที่น่าสนใจทั้งในระยะสั้นและยาวเมื่อเทียบกับหุ้นโลก
รวมไปถึงข่าวการทุจริตดังกล่าวนั้นเป็นปัจจัยลบที่เข้ามากระทบต่อรายบริษัทเท่านั้น คาดว่าไม่ได้ทำให้เกิดความเสี่ยงไปทั่วทั้งระบบเศรษฐกิจ (Systematic Risk) ในระยะสั้นแนะนำให้รอสัญญาณการสร้างฐาน ส่วนในระยะยาวสามารถทยอยสะสมเพื่อการลงทุนได้อย่างต่อเนื่อง
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
เวียดนาม
แชร์บทความ: